TEMA 6 SESDE BEDE: LEI ONS NIE IN DIE VERSOEKING NIE MAAR VERLOS ONS VANDIE BOSE - PDF
TEMA 6 SESDE BEDE: LEI ONS NIE IN DIE VERSOEKING NIE MAAR VERLOS ONS VANDIE BOSE
Download "TEMA 6 SESDE BEDE: LEI ONS NIE IN DIE VERSOEKING NIE MAAR VERLOS ONS VANDIE BOSE"
1 TEMA 6 SESDE BEDE: LEI ONS NIE IN DIE VERSOEKING NIE MAAR VERLOS ONS VANDIE BOSE Skriflesing: I Kor 10:7-17 Die grootste versoeking waarvoor n mens te staan kan kom, is hy of sy self. I am the captain of my soul, I am the master of my fate. So lui die bekende gedig wat die verhaal vertel van n ruwe skeepskaptein wat van God en sy gebod niks wou weet nie, wat geglo het hy kan sy eie lot bepaal en bestuur. Maar so n mens loop hom een of ander tyd vas, bereik n stadium wanneer hy of sy nie meer weet waarheen of hoe verder nie. In n mediese sepie is daar n sterfbedtoneel van n eensame ou man wat ly aan terminale longkanker. Hy dring daarop aan dat hy nie langer pynstillende morfien wil ontvang nie. Die rede? Hy besef hy het niks meer om voor te lewe nie. Sy lewe lank het hy gemaak soos hy wou, was hy almal se vyand en almal was sy vyand. Maar nou, nou dat sy lewe sy einde nader, oorweldig die besef hom: Daar is niemand wat hom sal mis nie, niemand eens wat hom sal onthou nie. Daarom dring hy weerbarstig daarop aan dat die verpleegster hom so intens moet sien ly dat wanneer hy uiteindelik sterf, tenminste sy dit en hom - nie sal vergeet nie. Uiteindelik was hy self die oorsaak van sy vernietiging. Maar tog, selfs in sy eensame sterwensure, het hy, elke keer as hy sy oë oopmaak die verpleegster langs sy bed sien sit en by hom waak. Want dit was al wat sy nog vir hom kon doen. En 1 op n manier het dit tog vir hom vrede laat ervaar. 1. Die betekenis van versoeking Hierdie woord gaan oor iets wat jou letterlik toets of beproef, iets wat dus bepaal of jy die toets slaag. In die konteks van hierdie gebed, gaan dit dus om die dinge wat gaan aantoon of ek wel in staat is om as God se kind te lewe. Daaragter lê die waarheid ingebed dat ons ons eie onvermoë sal besef en ons op God se genade sal werp sodat Hy ons sal beskerm, ons lewenspad sal wegstuur van situasies en gevare en kragte wat ons gaan laat struikel, ons sal red uit die mag van die Bose en van die boosheid. a) Die gevaarlikste versoeking is daar waar die mens meen hy of sy kan self besluit en self bepaal hoe
2 hy sal lewe of wat sy sal doen. Dit is wanneer die rol wat God in die mens se lewe speel, misken word of selfs wanneer die bestaan van God as sodanig ontken word, wanneer die mens God verwerp en sy helpende hand wegklap. Wanneer dit gebeur, loop die mens uiteindelik hom te pletter teen hierdie God. God laat Hom nie bespot nie. Wanneer die mens die grootheid van God nie in sy planne inreken nie, wanneer Sy gebooie verwerp en verruil word vir eiesinnige en selfsugtige motiewe en korrupte praktyke, is die onvermydelike uiteinde die vernietiging, nie net van die enkeling nie, maar ook van die hele samelewing. Dit leer die geskiedenis ons oor en oor, reeds sedert die verhaal van die Toring van Babel. b) Agter dit wat die mens in sy grootheidswaan meen sy eie denke en insigte is, sy eie vrye wil en besluite weerspieël, lê die onsigbare kragte en magte wat daardie denke en beskouinge vorm en beïnvloed. Wanneer Ef 6:12 praat van ons stryd wat nie teen vlees en bloed is nie, maar teen elke mag en gesag, teen elke gees wat heers oor hierdie sondige wêreld, teen elke bose gees in die lug, dan gebruik Paulus beelde en begrippe wat mense in die leefwêreld van daardie tyd goed sou kon begryp. Die Bose beskik oor de vermoë om homself binne konteks te openbaar/ te laat sien. Op hierdie wyse kan die Bose vele vorms en gedaantes aanneem, kan hy mense verblind en verkneg deur juis te manifesteer op die manier wat hulle in terme van hulle lewens- en wêreldbeskouing glo die werklikheid is. Die vraag is dus 2 nie of daar n duiwel is nie, maar wie hy is en watter gedaante of verskyningsvorm hy aanneem, binne die bepaalde kulturele, sosiale, spirituele, intellektuele, ekonomiese, politieke of watter ander konteks ook al waarin ek as mens leef en waarbinne my bepaalde lewens- en wêreldbeskouing gevorm maar ook ingeperk en dus beperk word. c) Versoekings kan ook op veel meer subtiele vorms na ons kom. Dit leer ons in Mt 4:1-11 uit die verhaal van Jesus wat in die woestyn deur die Satan versoek is. Elkeen van die voorstelle wat Satan gemaak het, was in sigself nie verkeerd nie, kon selfs as positief en voordelig juis vir die doel van Jesus se koms na die wêreld beskou word. Dit kon vir Jesus n kortpad na oënskynlike sukses wees. En tog het Jesus
3 deur dit alles gesien en geantwoord Gaan weg, Satan! Ook in ons lewe kom daar dikwels situasies wat ons sou kon redeneer dat dit goed kan wees om sus of so te doen. My studies, my werk, selfs my verantwoordelikhede teenoor ander kan alles baie positiewe sin hê. Maar as dit verkeerdelik voorgehou word as verskoning, soos met die gelykenis van die gaste wat na die bruilofsmaal uitgenooi was, kan dit in werklikheid vir my uiteindelik die toets laat faal. Dit is soos die man wat deur sy koning op n belangrike sending na n ver land gestuur is. Terwyl hy haastig op sy sending vertrek het, het hy elke keer op sy reis iets teëgekom wat sy aandag geverg het. Telkens het hy redeneer: Hierdie is ook n belangrike of verdienstelike saak; hierdie is ook vir n goeie doel. En so het hy toegelaat dat een onderbreking en oponthoud na die ander sy reis vertraag. Die uiteindelike gevolg was dat hy in sy eintlike sending misluk het omdat hy nie betyds sy boodskap kon aflewer nie. Wel kon hy baie goeie en verdienstelike redes aanvoor en aantoon dat hy onderweg allerlei goeie dinge gedoen het, maar in werklikheid het hy jammerlik gefaal. 1. Die wyse waarop ons Vader ons bewaar van die bose Ons moet onthou dat hierdie bede ingebed lê in die feit dat dit gerig is aan ons hemelse Vader aan wie alle mag behoort [vergelyk dag 1 se tema]. En omdat hierdie mag ook aan Jesus gegee is (Mt 28:18), kry die woorde van sy gebed vir sy dissipels in Joh 17 nuwe betekenis. Daar bid Hy dat sy dissipels van 3 die Bose bewaar sal word. Vandag steeds is dit Christus die Oorwinnaar wat aan die regterhand van God sit. Daar tree Hy vir ons in, bid Hy voortdurend vir ons. En daarmee saam gee God aan ons die toerusting, die wapenrusting van God (Ef 6:10-18) om daarmee die aanvalle van elke vorm van bose mag en krag af te weer. Deur aan God en aan die beloftes van Sy Woord vas te hou, word ons bewaar van die aanslae van die Bose. So word ons verlos van die Bose. Die Woord van God, lewend en kragtig, is wapen in my hand en in my hart (Heb 4:1). Ek beskik ook oor die genade om te kan bid en te kan glo in die krag van gebed. Ons het egter vir Jesus as ons Hoëpriester wat in elke opsig net soos ons versoek is en wat dus medelyde het met ons swakhede
4 (Heb 4:15) en nie sal toelaat dat ons bo ons kragte versoek sal word nie (I Kor 10:13). Dit is Hy wat ons verseker: My genade is vir jou genoeg, My krag kom juis tot volle werking wanneer jy swak is (2 Kor 12:9). En daarom kan ons met vrymoedigheid na die genadetroon gaan (Heb 4:16). 2. Ken jou vyand Wie of wat is hierdie Bose van wie ons bid om verlos te word? Eintlik het ons al heelwat hieroor vir mekaar gesê. Dit is die Bose (met n hoofletter). Dit is ook die boosheid wat in die lewe van die individu en binne die menslike samelewing sy verwoesting saai. Dit is Satan wat hom op vele maniere kan vermom. Hy kan soos n Engel van die lig wees. Hy kan op n subtiele manier ons daarvan oortuig om goeie dinge te doen en so vir ons besig hou met wat goed is, maar wat ons daarvan weerhou dat iets veel belangriker aandag kry. Inderdaad, agter alles wat sleg en boos is, agter elke godlose ideologie en bose isme skuil die Satan. Maar ook in wat aanvanklik as goed en tot voordeel van die Koninkryk beskou is, leer die geskiedenis uiteindelik dat boosheid ( evil ) dit binne kan dring. Toe die Konstantynse era en die sogenaamde Heilige Romeinse Ryk aangebreek het, het dit vir die kerk die pad oopgemaak om n wêreldgodsdiens te word. Kerk en staat het in alliansie (verband) gegaan en Christen keisers het die saak van die evangelie bevorder. Uiteindelik het dit die kerk egter gevangene en handlanger van die staat gemaak. Die staat het sy eie belange bo die van die kerk of die Koninkryk van God gestel. Dikwels moes die kerk gedienstig die belange van die staat voorop stel. 4 Dit was eers in die 20e eeu, na meer as 1000 jaar dat hierdie alliansie tot n einde kon kom. Tot vandag toe nog worstel die kerk om in haar denke en optrede haarself los te dink van die staat en die owerheid. Die versoeking om in alliansie met die maghebber van die dag te gaan, leef steeds voort. Ook hiervan bid ons om bewaar en verlos te word. AMEN Vir voorbidding: Vir die owerheid, vir ons regering en ons leiers dat hulle ook sal besef hulle is geroep om God se wil te soek en te doen Vir mense in lande waar hulle nie vry is om God te dien en te volg nie Vir die wat vasgevang is in die mag van die bose slawe is van dwelms,
5 misdaad, seks, vrees, uitbuiting, slagoffers van geweld, teistering, haat. Vir die wat ondergaan in hulle stryd teen duister magte en kragte, teen die bose geeste van hierdie wêreld 5